Prezident taʼlim muassasalari agentligi tizimidagi ixtisoslashtirilgan maktablar tarmogʻining kengaytirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2023-04-07)

Prezident taʼlim muassasalari agentligi tizimidagi ixtisoslashtirilgan maktablar tarmogʻining kengaytirilishi munosabati bilan ixtisoslashtirilgan maktablarni tashkil etishga yagona yondashuv belgilandi, ushbu maktablar tarmogʻini kengaytirish, moddiy-texnik bazasini mustahkamlash hamda taʼlim jarayoniga malakali rahbar va pedagog kadrlarni jalb qilish, iqtidorli yoshlarni aniqlash, tanlash, oʻqitish va tarbiyalash jarayonlarining yagona tizimi joriy etildi. Jumladan, 2022-yil 1-sentabrga qadar 19 ta ixtisoslashtirilgan maktab-internatlarni, 141 ta ixtisoslashtirilgan maktablarni, 2023-yil 1-iyunga qadar 5 ta ixtisoslashtirilgan maktab-internatlarni, 3 ta ixtisoslashtirilgan maktablarni tashkil etish hamda 2022 — 2024-yillarda 25 ta ixtisoslashtirilgan maktab-internatlarni qurish belgilandi. Shuningdek, kelgusida ixtisoslashtirilgan yangi maktab-internatlar va ixtisoslashtirilgan maktablar faqat Prezident taʼlim muassasalari agentligi tizimida tashkil etilib, 2022/2023 oʻquv yilidan boshlab Xalq taʼlimi vazirligi tizimidagi fanlar chuqur oʻqitiladigan maktablar hamda maktab-internatlar bosqichma-bosqich umumiy oʻrta taʼlim maktablari sifatida qayta tashkil etiladi. Prezident taʼlim muassasalari agentligi tizimidagi taʼlim muassasalari uchun davlat taʼlim standarti, oʻquv rejalari, taʼlim dasturlari va darslik majmualarini ishlab chiqish hamda ularni xarid qilish, ushbu Agentlik tizimidagi taʼlim muassasalari bitiruvchilarini yakuniy davlat attestatsiyasidan oʻtkazish va taʼlim sohasidagi ilgʻor tajribalarni oʻrganish hamda mamlakatimizda joriy etish boʻyicha tavsiyalar ishlab chiqish Prezident taʼlim muassasalari agentligi huzuridagi Pedagogik mahorat va xalqaro baholash ilmiy-amaliy markazining asosiy vazifalari sifatida belgilandi. Shu bilan birga, Prezident taʼlim muassasalari agentligi tizimidagi muassasalar soni koʻpayganligi, markaziy apparati tuzilmasida yangi boʻlimlar ochilganligi hamda umumiy cheklangan shtat birliklari soni belgilanganligi, hududiy boʻlimlar tashkil etilganligi, bolalarni sogʻlom ovqatlantirishni tashkil etish xizmatlarini koʻrsatuvchi autsorserlar tanlovini oʻtkazuvchi komissiya tarkibi oʻzgarganligi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish zarurati yuzaga kelmoqda. Prezident taʼlim muassasalari agentligi tizimidagi ixtisoslashtirilgan maktab-internatlar va ixtisoslashtirilgan maktablar faoliyatini muvofiqlashtirish, shuningdek, Oʻzbekiston Respublikasi Prezidentining “Prezident taʼlim muassasalari agentligi tizimidagi ixtisoslashtirilgan maktablar tarmogʻini kengaytirish toʻgʻrisida” 2022-yil 14-apreldagi PF-106-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirishlar kiritilsin: Prezident taʼlim muassasalari agentligining (keyingi oʻrinlarda — Agentlik) tashkiliy tuzilmasiga Agentlik markaziy apparatida Sogʻlom ovqatlanishni tashkil etish shuʼbasi, Ichki audit xizmati, Ixtisoslashtirilgan maktab-internatlar va ixtisoslashtirilgan maktablar bilan ishlash boʻlimini, shuningdek, Agentlikning har biri 4 ta shtat birligidan iborat 13 ta hududiy boʻlimlarini tashkil etishni nazarda tutuvchi oʻzgartirish kiritish; Agentlik tizimidagi taʼlim muassasalari bitiruvchilarining davlat oliy taʼlim tashkilotlari bakalavriat taʼlim yoʻnalishlariga belgilangan imtiyozlar asosida qabul qilinishini yagona normativ-huquqiy hujjatda aks ettirish; Oʻzbekiston Respublikasi Xalq taʼlimi vazirligi tizimidagi fanlar chuqur oʻqitiladigan maktablar hamda maktab-internatlarni bosqichma-bosqich umumiy oʻrta taʼlim maktablari sifatida qayta tashkil etish; Agentlik tizimidagi maktablarda sogʻlom ovqatlantirishni autsorsing usulida tashkil etish tartibini takomillashtirish; Agentlik huzuridagi Pedagogik mahorat va xalqaro baholash ilmiy-amaliy markazining asosiy vazifalarini belgilash. 2. Mazkur qarorning bajarilishini nazorat qilish Prezident taʼlim muassasalari agentligi direktori X.Oʻ. Umarova zimmasiga hamda Vazirlar Mahkamasining Taʼlim, sogʻliqni saqlash va sport masalalari kotibiyatiga yuklansin. 1. Vazirlar Mahkamasining 2008-yil 7-avgustdagi 173-son qarori bilan tasdiqlangan Ayrim fanlar chuqur oʻrganiladigan davlat umumtaʼlim muassasalarining ixtisoslashtirilgan sinflari, davlat ixtisoslashtirilgan umumtaʼlim muassasalari toʻgʻrisidagi nizomda: a) II bob oʻz kuchini yoʻqotgan deb hisoblansin; b) 22-banddagi ikkinchi xatboshi chiqarib tashlansin; v) 28, 33 va 34-bandlar oʻz kuchini yoʻqotgan deb hisoblansin. 3. Vazirlar Mahkamasining 2020-yil 18-apreldagi 240-son qarori bilan tasdiqlangan Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi toʻgʻrisidagi nizomning 8-bandi quyidagi tahrirda bayon etilsin: “8. Agentlikning tuzilmasi quyidagilardan iborat: Agentlikning markaziy apparati; Qoraqalpogʻiston Respublikasi va viloyatlar hududiy boʻlimlari; Prezident maktablari; Abdulla Oripov nomidagi ijod maktabi; Erkin Vohidov nomidagi ijod maktabi; Muhammad Rizo Erniyozbek oʻgʻli Ogahiy nomidagi ijod maktabi; Isʼhoqxon Ibrat nomidagi ijod maktabi; Halima Xudoyberdiyeva nomidagi ijod maktabi; Abdulla Qodiriy nomidagi ijod maktabi; Muhammad Yusuf nomidagi ijod maktabi; Hamid Olimjon va Zulfiya nomidagi ijod maktabi; Ibroyim Yusupov nomidagi ijod maktabi; Muhammad al-Xorazmiy nomidagi ixtisoslashtirilgan maktab; Mirzo Ulugʻbek nomidagi ixtisoslashtirilgan maktab; Abu Ali ibn Sino nomidagi ixtisoslashtirilgan maktab; Qoraqalpogʻiston Respublikasi, viloyatlar, Toshkent shahri hamda tuman (shahar)lardagi ixtisoslashtirilgan maktab-internatlar va ixtisoslashtirilgan maktablar; “Yangi Oʻzbekiston” universiteti; Pedagogik mahorat va xalqaro baholash ilmiy-amaliy markazi; “Renessans” bolalar sogʻlomlashtirish oromgohi”. 4. Vazirlar Mahkamasining 2021-yil 14-apreldagi 218-son qarori bilan tasdiqlangan Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi tizimidagi maktablarda sogʻlom ovqatlantirishni autsorsing usulida tashkil etish tartibi toʻgʻrisidagi nizomning 13-bandi quyidagi tahrirda bayon etilsin: “13. Qoraqalpogʻiston Respublikasi va viloyatlardagi maktablar uchun Qoraqalpogʻiston Respublikasi va viloyatlar hududiy boʻlimlari boshliqlari komissiya raisi hisoblanadi hamda komissiya tarkibini har yil uchun alohida tasdiqlaydi. Toshkent shahridagi maktablar uchun Agentlik direktori oʻrinbosari komissiya raisi hisoblanadi va komissiya tarkibini har yil uchun alohida tasdiqlaydi. Komissiya tarkibi toq sonli aʼzolardan iborat boʻlib, Sogʻliqni saqlash vazirligi, Xalq taʼlimi vazirligi hamda Sanitariya-epidemiologik osoyishtalik va jamoat salomatligi xizmati, hududlarda tegishlicha ularning hududiy boshqarmalarining 2 nafar xodimlari hamda Agentlik markaziy apparatining 1 nafar xodimidan tashkil topadi”. 5. Vazirlar Mahkamasining “Prezident taʼlim muassasalari agentligi huzuridagi Pedagogik mahorat va xalqaro baholash markazi faoliyatini tashkil etish toʻgʻrisida” 2021-yil 7-dekabrdagi 741-son qarorida: a) qaror nomi quyidagi tahrirda bayon etilsin: b) 1-band quyidagi tahrirda bayon etilsin: “1. Quyidagilar: Oʻzbekiston Respublikasi Prezidentining “Prezident, ijod va ixtisoslashtirilgan maktablar faoliyatini yanada takomillashtirish boʻyicha qoʻshimcha chora-tadbirlar toʻgʻrisida” 2021-yil 19-iyuldagi PQ-5188-son qarorining 11-bandiga muvofiq Prezident taʼlim muassasalari agentligi (keyingi oʻrinlarda — Agentlik) huzurida yuridik shaxs maqomidagi Pedagogik mahorat va xalqaro baholash markazi tashkil etilganligi; Oʻzbekiston Respublikasi Prezidentining “Prezident taʼlim muassasalari agentligi tizimida ixtisoslashtirilgan maktablar tarmogʻini kengaytirish toʻgʻrisida” 2022-yil 14-apreldagi PF-106-son Farmoniga muvofiq Agentlik huzuridagi Pedagogik mahorat va xalqaro baholash markazi Pedagogik mahorat va xalqaro baholash ilmiy-amaliy markazi (keyingi oʻrinlarda — Markaz) etib qayta nomlanganligi, quyidagilar uning asosiy vazifalari etib belgilanganligi hamda tuzilmasi tasdiqlanganligi maʼlumot uchun qabul qilinsin: Agentlik tizimidagi taʼlim muassasalari uchun davlat taʼlim standarti, oʻquv rejalari, taʼlim dasturlari va darslik majmualarini ishlab chiqish hamda xarid qilish; Agentlik tizimidagi taʼlim muassasalari bitiruvchilarini yakuniy davlat attestatsiyasidan oʻtkazish; taʼlim sohasidagi ilgʻor tajribalarni oʻrganish va mamlakatimizda joriy etish boʻyicha tavsiyalar ishlab chiqish, oʻqituvchilarning bilim va koʻnikmalarini baholash va sertifikatlashni xorijiy mamlakatlarning yetakchi ilmiy-tadqiqot muassasalari bilan hamkorlikda amalga oshirish; rahbar va pedagog kadrlarni uzluksiz kasbiy rivojlantirish, ularning malakasini oshirishga qoʻyiladigan davlat taʼlim talablarini ishlab chiqish hamda xalqaro tashkilotlar bilan hamkorlikda malaka oshirish kurslarini tashkil etish; Agentlik tizimidagi taʼlim muassasalarini ilmiy-metodik jihatdan taʼminlash, fundamental, amaliy va innovatsion tadqiqotlar oʻtkazish, tadqiqot natijalarini amaliyotga keng joriy etish.”; v) 2-band oʻz kuchini yoʻqotgan deb hisoblansin; g) 3 va 4-bandlar quyidagi tahrirda bayon etilsin: “3. Belgilansinki: Markaz davlat muassasasi hisoblanadi; Markaz Moliya vazirligi Gʻaznachiligida shaxsiy gʻazna hisobvaragʻiga ega boʻladi va uning faoliyati Davlat budjeti mablagʻlari, budjetdan tashqari mablagʻlar hamda qonunchilik hujjatlarida taqiqlanmagan boshqa manbalar hisobidan moliyalashtiriladi; Markazning ustav fondi miqdori Agentlik tomonidan belgilanadi hamda Agentlik huzuridagi Iqtidorli yoshlarni qoʻllab-quvvatlash jamgʻarmasi mablagʻlari hisobidan shakllantiriladi; Markazning maʼmuriy-boshqaruv xodimlari, professor-oʻqituvchilari hamda metodistlariga Davlat test markazining tegishli lavozimlari uchun belgilangan mehnatga haq toʻlash va moddiy ragʻbatlantirish shartlari tatbiq etiladi. Markaz direktori Agentlik tomonidan lavozimga tayinlanadi va lavozimdan ozod etiladi. 4. Quyidagilar Markaz faoliyatini moliyalashtirish manbalari etib belgilansin: Davlat budjeti mablagʻlari; shartnoma asosida xizmatlar koʻrsatishdan, shu jumladan, taʼlim xizmatlaridan olinadigan daromadlar; Agentlik huzuridagi Iqtidorli yoshlarni qoʻllab-quvvatlash jamgʻarmasi mablagʻlari; jismoniy va yuridik shaxslarning homiylik xayriyalari; xalqaro moliya tashkilotlari va xorijiy davlatlarning grantlari va texnik koʻmaklashish mablagʻlari; qonunchilik hujjatlari bilan taqiqlanmagan boshqa manbalar”; d) 5-bandda: birinchi xatboshi chiqarib tashlansin; ikkinchi xatboshi birinchi xatboshi deb hisoblansin; e) ilova oʻz kuchini yoʻqotgan deb hisoblansin.